Відэаролікі падрыхтаваны ў межах інфармацыйнай кампаніі "Набывай свядома!", якая працуе з 2013 года. У Беларусі кампанію праводзіць грамадская арганізацыя "Экапартнёрства" і Беларускае таварыства абароны спажыўцоў. У 2014 годзе грамадская арганізацыя выпусціла серыю брашур для пакупнікоў з рэкамендацыямі, як выбраць касметыку, бытавую хімію, будаўнічыя матэрыялы і іншыя тавары з найменшым утрыманнем шкодных хімічных рэчываў. Асобным выданнем выйшла брашура "Мільён прычын, каб даведацца пра небяспечныя хімічныя рэчывы".